|  |
| --- |
|  |

**Základná škola s materskou školou, Nám. 1. mája 3, Chtelnica**

**Správa o výchovno-vzdelávacej činnosti, jej výsledkoch a podmienkach školy**

**za školský rok 2016/2017**

|  |  |
| --- | --- |
|  | ***a)* základné identifikačné údaje o škole:** |
|  | ***1.* názov školy:** Základná škola s materskou školou, Nám. 1. mája 3, Chtelnica |
|  | ***2.* adresa školy:** Námestie 1. mája 3, 92205 Chtelnica |
|  | ***3.* telefónne a faxové čísla školy**: 033/7794213 |
|  | ***4.* internetovú a elektronickú adresu školy:** zschtelnica.edupage.org, zschtelnica@gmail.com |
|  | ***5.* údaje o zriaďovateľovi školy:** Obec Chtelnica |
|  | ***6.* mená vedúcich zamestnancov školy**: PaedDr. Andrej Hipík - riaditeľ školy  Mgr. Andrea Bašnáková - zástupkyňa pre 2. stupeň  Mgr. Anna Galbová - zástupkyňa pre 1. stupeň |
|  | ***7.* údaje o rade školy a iných poradných orgánoch školy**:  Mgr. Barbora Bocánová - predseda  Bc. Zuzana Suchá  Júlia Šimončičová  Ing. Ján Sirota  Ing. Jozef Piačka  Ing. Ľubomír Jankovič  Marián Bašnák  Mgr. Ivana Slabá  Mgr. Soňa Muziková  Mgr. Ivana Biskorovajná  Drahomír Mráz |
|  | ***b)* údaje o počte žiakov školy vrátane žiakov so špeciálnymi výchovno-vzdelávacími potrebami**:  V školskom roku 2016/2017navštevovalo ZŠ Chtelnica 343 žiakov (stav k 15. 9. 2016) , z toho bolo 131 na 1. stupni a 207 žiakov na 2. stupni. Z celkového počtu žiakov bolo 24 žiakov začlenených. Školu navštevujú žiaci z Chtelnice (215), Nižnej (49), Kočína - Lančára (25) a od piateho ročníka aj žiaci z Dolného Lopašova (40). Žiaci v tomto šk. roku dochádzali aj z iných obcí: Šterusy (4), Prašník (1), Malženice (2), Dechtice (1). Vyučovalo sa v 17-tich triedach, 7 tried na 1. stupni a10 tried na druhom stupni. V školskom klube detí pracovali tri oddelenia s počtom 60 detí. V 17 záujmových útvaroch rôzneho zamerania (športových, predmetových, čitateľských) pracovalo 266 detí. |
|  | ***c)* údaje o počte zapísaných žiakov do prvého ročníka základnej školy; údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy:**  Zápis žiakov do 1. ročníka sa konal v mesiaci apríl, zapísaných bolo 33 detí. Na návrh rodičov a CPPPaP bolo vydaných 7 odkladov školskej dochádzky, jeden žiak sa presťahoval a jeden bude plniť školskú dochádzku v zahraničí.  Na stredné školy bolo prijatých 33 žiakov (dvaja z 8. ročníka) s nasledovným umiestnením:  Gymnáziá - 10 ž.  Stredné odborné školy – 11 ž.  Ekonomické školy – 2 ž.  Zdravotnícke školy – 2 ž.  Obchod a služby, hotelové akadémie – 8 ž. |
|  |  |
|  | **e) údaje o výsledkoch hodnotenia a klasifikácie žiakov podľa poskytovaného stupňa vzdelania:**  Na konci školského roka prospeli na 1. stupni všetci žiaci. Na druhom stupni neprospeli 3 žiaci - 2 žiaci ôsmeho ročníka neprospeli zo slovenského jazyka a matematiky, jeden zo siedmeho ročníka neprospel zo šiestich predmetov a bude opakovať ročník. 25.8.2017 vykonal úspešne opravnú skúšku jeden žiak, postúpil do vyššieho ročníka, no jeden žiak opravnú skúšku nezvládol a bude opakovať ročník.  So samými jednotkami aj na polroku aj na konci šk. roku skončilo na druhom stupni 27 žiakov. Zníženú známku so správania o jeden stupeň malo 6 žiakov, o dva stupne 1 žiak.  Dochádzka žiakov. Počet vymeškaných hodín: 26155 ospravedlnených – 78,54 na žiaka 75 neospravedlnených – 0,2 na žiaka.  Výsledky celoštátne monitorovanie vedomostí žiakov:  Testovanie 9 – monitorovanie vedomostnej úrovne deviatakov:   |  |  |  | | --- | --- | --- | |  | Matematika: | Slov. jazyk: | | Priemerná percentuálna úspešnosť v rámci SR | 56,4% | 61,2% | | Priemerná percentuálna úspešnosť školy | 61,0% | 65,7% |   Testovanie 5 – monitorovanie vedomostnej úrovne piatakov:   |  |  |  | | --- | --- | --- | |  | Matematika: | Slov. jazyk: | | Priemerná percentuálna úspešnosť v rámci SR | 62,3% | 63,1% | | Priemerná percentuálna úspešnosť školy | 60,4% | 62,1% | |
|  | ***f)* zoznam študijných odborov a učebných odborov a ich zameraní, v ktorých škola zabezpečuje výchovu a vzdelávanie, zoznam uplatňovaných učebných plánov:**  V šk. roku 2016/2017 sa v 3.-4. ročníku a v 7.-9. ročníku vyučovalo podľa Školského vzdelávacieho programu ISCED 1 a ISCED 2. Žiaci 1.,2., 5. a 6. ročníka postupovali podľa Inovovaného školského vzdelávacieho programu ISCED 1 a 2. |
|  | ***g)* údaje o počte zamestnancov a plnení kvalifikačného predpokladu pedagogických zamestnancov školy:**  Výchovno-vyučovací proces zabezpečovalo 29 pedagógov.  Na prevádzke školy sa ďalej podieľali 2 administratívne pracovníčky, 7 prevádzkových pracovníkov, 1 vedúca školskej jedálne a 4 kuchárky.  Odbornosť vyučovania jednotlivých predmetov bola 87,1%. 12,9% sa vyučovalo neodborne. Neodborne boli vyučované hlavne slovenský jazyk (pedagogický zamestnanec získal odbornosť v priebehu školského roka), anglický jazyk, geografia a informatika. |
|  | ***h)* údaje o ďalšom vzdelávaní pedagogických zamestnancov školy:**  V tomto šk. roku absolvovali vzdelávanie 6 učitelia.  Mgr. A. Bašnáková - funkčné vzdelávanie, 0 kreditov  Mgr. A. Kosmálová - rozširujúce štúdium slovenský jazyk a literatúra, 0 kreditov  Mgr. H. Madrová - Základy finančnej gramotnosti, 25 kreditov  Mgr. P. Matuškovičová - Osobnostný a sociálny rozvoj, Multikultúrna výchova, Čitateľská gramotnosť, Využitie IKT v predmete, 60 kreditov  Mgr. S. Oravcová - Osobnostný a sociálny rozvoj, Multikultúrna výchova, Čitateľská gramotnosť, Využitie IKT v predmete, 60 kreditov  Mgr. P. Lukačovič - Čitateľská gramotnosť, 15 kreditov |
|  | ***i)* údaje o aktivitách a prezentácii školy na verejnosti:**  Aj v tomto šk. roku sme rôzne kultúrno-spoločenské akcie organizovali v škole, ale i v spolupráci s obcou alebo s rodičmi. K tradičným patrili: vianočná besiedka a vianočné posedenie s dôchodcami, detský karneval, XII. ročník školského plesu, vítanie Mikuláša, Deň matiek, vianočné trhy. Karneval a Deň matiek sa v tomto roku po prvýkrát organizovali v priestoroch školy.  Netradičnou formou vzdelávania a výchovy boli aj besedy, výchovné programy a divadelné predstavenia. Prostredníctvom nich sme rozvíjali estetické cítenie, etické hodnoty, posilňovali výchovu v duchu humanizmu i protidrogovú a multimediálnu výchovu:   * divadelné predstavenie „Pán Tragáčik a templári“ v Divadle J. Palárika v Trnave pre 1. stupeň, * divadelné predstavenie „Bačova žena“ v SND v Bratislave pre 9. ročník, * výchovný program „Očová, Očová“ s prezentáciou ľudových hudobných nástrojov pre 1. i 2. stupeň, * výchovný koncert „Generácia XYZ“ pre 2.stupeň, * besedy s pracovníkmi polície: prevencia šikanovania pre piatakov, kyberšikana pre šiestakov, * beseda „Na ceste k mužnosti“ pre chlapcov.   V rámci plnenia výchovno-vzdelávacích úloh absolvovali žiaci 9. ročníka dejepisnú exkurziu po stopách M. R. Štefánika na Bradle. Exkurziu tentokrát doplnili aj o expozície Múzea holokaustu v Seredi. Pre ôsmakov sme zorganizovali literárnu exkurziu do Modry a na Dobrú Vodu s cieľom dozvedieť sa viac o Ľ. Štúrovi a Jánovi Hollom. Niekoľko žiakov druhého stupňa sa spolu s gymnazistami z Vrbového zúčastnilo exkurzie do Prahy, kde si prezreli Václavské i Staromestské námestie, Pražský orloj, Prašnú bránu, Karlov most a Chrám sv. Víta. V galérii videli obrazy Alfonza Muchu a Salvadora Dalího.  Profesijnej orientácii žiakov bolo venované stretnutie deviatakov s pracovníčkami CPPPaP, kde zisťovali najlepšiu voľbu na ďalšie štúdium. Študenti Strednej priemyselnej školy dopravnej v Trnave priblížili starším žiakom formy výučby v tejto škole a prezentovali svoj model ekologického automobilu.  Na posilnenie a spestrenie vyučovania jazykov sme zorganizovali Halloween s prehliadkou masiek, súťažami a hrami, žiaci si priblížili veľkonočné zvyky v Anglicku hľadaním veľkonočného vajíčka a zhotovením veľkonočných klobúkov. Niekoľko žiakov druhého stupňa absolvovalo školský zájazd do Londýna, počas ktorého si pozreli Houses of Parliament, Big Ben, Buckingham Palace, navštívili Stonhenge a Winsdor, plavili sa po Temži a poprechádzali sa po parku Greenwich okolo nultého poludníka. V  tomto roku sme tiež zorganizovali Európsky deň jazykov v škole, na ktorom si pripomenuli dôležitosť učenia sa cudzích jazykov, zasúťažili si a pracovali v skupinách na vytváraní projektov. Uskutočnili sme školské kolo Olympiády anglického jazyka.  Pozornosť sme venovali aj starostlivosti o zdravie, environmentálnej výchove,  poznávaniu a ochrane prírody. V jesenných i v jarných mesiacoch sme zorganizovali zber starého papiera (spolu okolo 17 ton), žiaci si prezreli výstavu ovocia, zeleniny a výstavu exotického vtáctva. Deviataci sa podieľali na upratovaní a čistení obce. V škole pracoval prírodovedný krúžok. Jeho členovia dosiahli pekné výsledky v Biologickej olympiáde. Pre štvrtákov bola neobyčajným zážitkom výstava zvierat, ktorú videli v rámci Chovateľského dňa v PD Kočín-Šterusy. Prírodu poznávalo a učilo sa v nej správať aj 39 tretiakov a štvrtákov, ktorí absolvovali Školu v prírode v rekreačnom zariadení Tesáre v okrese Topoľčany. Počas pobytu v nej navštívili aj Bojnú, Hradisko, Ranč pod Babicou i Topoľčiansky hrad.  V rámci športových aktivít sa naši žiaci úspešne zapájali do regionálnych, oblastných,  okresných i krajských súťaží vo futbale, volejbale, vybíjanej, hokejbale, stolnom tenise, streľbe zo vzduchovky, šachu i rybolove. Tradične sme sa zapojili do jubilejného XXXII. ročníka Behu oslobodenia Chtelnice. Uskutočnili sme účelové branné cvičenie a didaktické hry. Pre žiakov tretieho a štvrtého ročníka sme zorganizovali plavecký výcvik v bazéne kaštieľa v Bohuniciach a pre 7.-9. ročník lyžiarsky výcvikový kurz na Donovaloch. V tomto roku sme sa znova zapojili do súťaže Na bicykli bezpečne a do branno-športovej súťaže Mladý záchranár. Športovo-branné súťaže a hry sme realizovali počas celého roka aj v školskom klube detí a tiež v pobybovom, florbalovom, futbalovom, volejbalovom, športovo-relaxačnom krúžku, v krúžku prehadzovanej a krúžku športovo-pohybových hier. Svoje teoretické aj praktické schopnosti z dopravnej výchovy si žiaci prvého stupňa mohli overiť na Detskom dopravnom ihrisku vo Vrbovom.  Vo vyhlásenom  Roku čitateľskej gramotnosti sme pri príležitosti Medzinárodného dňa školských knižníc zorganizovali spoločné čítanie rozprávky, ktoré iniciovalo ministerstvo školstva; 119 žiakov sa zapojilo do Čitateľského maratónu, tretiaci do súťaže „Čítame spolu“. Uskutočnili sme tradičné rozprávkové popoludnie, ktoré sme tematicky spojili s mesiacom úcty k starším; vyhlásili sme súťaž o najkrajšiu záložku. Najlepší a najaktívnejší čitatelia obecnej knižnice sa zúčastnili výletu za odmenu do bratislavskej Bibiany. Knihu a rozprávkové príbehy priblížili deťom 1. stupňa deviataci, ktorí pre nich spolu s učiteľmi pripravili „Noc Harryho Pottera“. Kladný vzťah ku knihe sme prehĺbili aj besedou so spisovateľom Petrom Glockom a ilustrátorom Martinom Kellenbergerom, ktorí zavítali do našej školy v rámci podujatí Dňa detskej knihy. S deťmi sme pracovali s knihou a textom na hodinách i na krúžku Hravej slovenčiny. Priebežne podľa ponuky sme zorganizovali výstavky kníh spojené s predajom. Uskutočnili sme školské kolá Olympiády zo slovenského jazyka a „Hollého pamätník“ a zúčastnili sme sa aj ich okresných kôl.  V rámci výchovy umením si žiaci v krátkych scénkach priblížili ľudové zvyky – rodinné i kalendárne. Žiaci si pozreli ukážku vynášania Moreny v podaní ZUŠ vo Vrbovom.  V tomto školskom roku sme sa zapojili do výtvarnej súťaže „Vesmír očami detí“, do celoslovenskej výtvarnej súťaže „Všetko najlepšie, pán Janovic“ pri príležitosti 80.narodenín spisovateľa Tomáša Janovica, ďalej do súťaže „Rodina a základné ľudské právo na život“, tiež do celoslovenskej súťaže „Slovensko – krajina v srdci Európy, v ktorej sa tretiaci a štvrtáci zhostili témy pre ich kategóriu: „Bolo to za čias Márie Terézie“. Krásne práce sme zaslali aj do regionálnej súťaže „Ľudové kroje, tradície, remeslá a zvyky“ a do výtvarnej súťaže „Na bicykli bezpečne“.  Na konci školského roka žiaci absolvovali výlety zamerané na poznávanie prírodných a kultúrnych zaujímavostí v blízkom i ďalekom okolí. Prváci a druháci si prezreli expozíciu včelárstva v Drahovciach a Minizoo v Bojnej.  Piataci a šiestaci navštívili Bratislavu s jej historickými pamiatkami, siedmaci si v dedinke Brhlovce prezreli skalné obydlia a unikátne zážitkové centrum Atlantis v Leviciach. Časť ôsmakov absolvovala výlet do Bratislavy spojený s krátkym pobytom a turistikou na Planinke, deviataci pobudli dva dni v Tatrách a druhá skupina navštívila Kremnicu a okolie. |
|  | ***j)* údaje o projektoch, do ktorých je škola zapojená:**  V uplynulom  roku sme vypracovali projekt z európskych fondov na vylepšenie materiálneho vybavenia našej školy - "Zlepšenie technického vybavenia odborných učební" a projekt: "V základnej škole úspešnejší", prostredníctvom ktorého by sme chceli podporiť inkluzívne vzdelávanie žiakov.  Žiakov školy sme zapojili do vzdelávacieho programu „Stroj na jednotky“ pre domáce upevňovanie a precvičovanie vedomostí získaných v škole. Žiaci si ľahko a so zábavou môžu osvojovať vedomosti zo slovenského, anglického jazyka a z matematiky. |
|  | ***k)* údaje o výsledkoch inšpekčnej činnosti vykonanej Štátnou školskou inšpekciou v škole:**  V uplynulom školskom roku ŠŠI nevykonala na našej ZŠ inšpekčnú činnosť. |
|  | ***l)* údaje o priestorových a materiálno-technických podmienkach školy:**  Pokračovali v skvalitňovaní priestorov základnej školy a naďalej sme hľadali finančné prostriedky na technické vybavenie a modernizovanie školy. Učebňa informatiky bola doplnená modernejšou počítačovou technikou. Na chodbách od parku a školského pozemku sme vymenili podlahovú krytinu. Z prostriedkov školy boli vymenené svetelné zdroje v piatich učebniach od parku na prízemí. Obstarali sme aj didaktické pomôcky pre rôzne predmety na prvom aj druhom stupni. V školskom klube sa podarilo obstarať nový nábytok, didaktické pomôcky, hry. Priestor kancelárie zástupcu a výchovného poradcu a zborovne na 1. stupni skultúrnil nový nábytok a podlaha. Do školskej kuchyne sme obstarali robot na krájanie zeleniny. |
|  | ***m)* údaje o finančnom a hmotnom zabezpečení výchovno-vzdelávacej činnosti školy (r. 2016):** |
|  | *1.* dotácie zo štátneho rozpočtu na žiakov - 541 509 € |
|  | *2.* príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť - 0 € |
|  | *3.* finančné prostriedkoch prijaté za vzdelávacie poukazy a spôsob ich použitia v členení podľa financovaných aktivít - 7192 €, vyčerpané na vykrytie platov a odvodov. |
|  | *4.* finančné prostriedky získané od rodičov alebo zákonných zástupcov žiakov, právnických osôb alebo fyzických osôb a spôsob ich použitia v členení podľa finančných aktivít - 0 €. |
|  | *5.* iné finančné prostriedky získané podľa osobitných predpisov:  - zber papiera - 912,90 €  - nájmy - 1252,82 € |
|  | ***n)* cieľ, ktorý si škola určila v koncepčnom zámere rozvoja školy na príslušný školský rok, a vyhodnotenie jeho plnenia:**  Cieľ afektívny, sociálno-morálny: "vytvárame spoločenstvo" - podarilo sa splniť, žiaci spolu s učiteľmi vytvárali triedne i školské spoločenstvo podporované aj aktivitami počas i po vyučovaní.  Cieľ edukačný: podarilo sa vylepšiť výsledky v celoštátnom meraní Testovanie 9. Testovanie 5 dopadlo pre našich žiakov približne v pásme priemernej úspešnosti v rámci SR. Žiakov sme nasmerovali k zlepšeniu vzťahu k svojim úlohám a zodpovednosti za svoje výsledky. |
|  | ***o)* oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení:**  Počas celého školského roka sme sa snažili zapájať žiakov do rôznych olympiád, umeleckých, či športových súťaží - školských, okresných, krajských i celoslovenských. Učitelia rozvíjali ich schopnosti a talent na vyučovacích hodinách, na krúžkoch, cvičeniach zo slovenského jazyka a matematiky. Týmto spôsobom sme chceli pozornosť žiakov upriamiť na vzdelávacie, tvorivé, športové aktivity, a tak ich pripraviť na bezproblémový prechod na stredné školy. A takéto sú naše výsledky:  Všetkovedko - všestranná vedomostná celoslovenská súťaž (žiaci získali titul Všetkovedko)  Lukačovič Lukáš 4.A Mgr. Janovičová  Piešťanský David 4.A Mgr. Janovičová  Biskorovajná Tamara 3.A Mgr. Silná  Pytagoriáda okr. kolo:  Piešťanský David 4.A 3. miesto Mgr. Janovičová  Expert Geniality Show- všestranná vedomostná celoslovenská súťaž  Ďuriš Peter (7.A) – top expert (úspešný v oboch zvolených témach – Svetobežník a Dejiny, udalosti, umenie)  Adam Ferech (7.B) – expert, úspešný v jednej zvolenej téme - Svetobežník  Daniel Ondrejovič (7.A) – expert, úspešný v jednej zvolenej téme – Tajomstvá prírody.  Biologická olympiáda- kat.C okr. kolo: kraj.kolo: PaedDr. Kubíčková  Lopatka Adam 9.B 1. miesto 3.miesto  Malec Matúš 9.B 2. miesto  Biologická olympiáda- kat.D okr. kolo: PaedDr. Kubíčková  Teoreticko-praktická časť:  Kinčíová Terézia 7.B 1. miesto  Ferech Adam 7.B úspešný riešiteľ  Lukačovič Ľuboš 6.A úspešný riešiteľ  Dejepisná olympiáda okr. kolo:  Lopatka Adam 9.B úspešný riešiteľ PaedDr. Hipík  Ďuriš Peter 7.A úspešný riešiteľ Mgr. Lukačovičová  Jančovičová Petra 8.A úspešný riešiteľ Mgr. Lukačovičová  Matematická olympiáda okr. kolo: Ing. Tomaškovičová  Lopatka Adam 9.B úspešný riešiteľ  Ďurišová Jana 5.B úspešný riešiteľ  Hollého pamätník okr. kolo: Mgr. Silná  Slabá Lea 3.A 3. miesto  Inšpirácie spod Sitna - celoslov. liter. súťaž Mgr. Halgašová  Malovcová Nina 9.A cena poroty  Vesmír očami detí- výtvarná súťaž Mgr. Galbová  Smolková Timea 3.A 1. miesto v OK+ 1. miesto v celoslovenskom kole  Sojáková Natália 3.A 3. miesto  „Všetko najlepšie, pán Janovic“- celoslovenská výtvarná súťaž Mgr. Galbová  Bukovský David 3.A ocenená práca  „Ľudové kroje, tradície, remeslá a zvyky“- výtv. súťaž Mikroregiónu nad Holeškou Mgr. Galbová  Damaškovičová Sára 4.A 2. miesto  Heráková Tatiana (4.A), Biskorovajná Tamara (3.A) ocenené práce  Mladý záchranár- zmiešané družstvá okr. kolo: Mgr. Bocánová  Fekete A., Suchá B., Homolová P., Machovič M. 3. miesto  Mladý záchranár- družstvá chlapcov okr. kolo: Mgr. Bocánová  Fekete A., Bocian S., Tomaškovič M., Machovič M. 1. miesto  Jurkas T., Piešťanský R., Homola M., Zemko T. 2. miesto  Šach okr. kolo: kraj. kolo:  Jančovičová Petra 8. A 2. miesto 3.miesto +reprezentácia v SR  Casting rybolovnej techniky- celoslovenská rybárska súťaž: 3. miesto  Majstrovstvá Slovenska juniorov v LRU-Feeder 2017: 2. miesto  Piešťanský David 4.A  Mikroregión nad Holeškou- kvíz:  Reško D., Brezula D., Knoblochová K. 2. miesto Mgr. Lukačovičová  Midivolejbal 3. miesto Mgr. Karniš  Magnusová N. (9.A), Prvá T. (7.B), Kohutovičová P. (7.B), Tomasová S. (7.B), Szabó S. (7.B), Lešková N. (7.B)  XXXI. ročník Behu oslobodenia Chtelnice:  Kategória 2008-2009: Lukačovič R. (1.miesto), Piešťanský R. (2. miesto)  Magnusová H. (1.miesto), Cepková T. (2. miesto), Bukovská K. (3. miesto)  Kategória 2006-2007: Damaškovič F. (1. miesto), Lukačovič L. (2. miesto), Čeliga T. (3. miesto)  Kategória 2004-2005: Silný S. (1. miesto), Kern P. (2. miesto), Kosmál M. (3. miesto)  Kategória 2002-2003: Bocian S. (1. miesto), Machovič M. (2. miesto)  Titul „Úspešný reprezentant školy“ v  školskom roku 2016/17 bol udelený nasledovným deviatakom:  Adam Lopatka – za úspešnú niekoľkoročnú reprezentáciu školy v okresných a krajských kolách biologickej olympiády, v okresných kolách matematickej, dejepisnej olympiády a pytagoriády. Matúš Malec – za úspešnú niekoľkoročnú reprezentáciu školy v okresných kolách biologickej olympiády. Nina Malovcová – za opakovanú reprezentáciu školy v celoslovenských literárnych súťažiach. |
|  |  |

Nedostatky, ktoré treba zlepšiť:

Slabšia aktivita žiakov pri vyučovaní je vážny problém, ktorý učitelia riešia priebežne. Stretávame sa s neplnením si úloh, nedôslednou prípravou žiakov na vyučovanie, ale naopak aj so svedomitou prácou žiakov, ktorí sú príkladom. Vo viacerých triedach je silná pasívna časť, ktorá poľavuje pri zvyšujúcej sa záťaži. Je potrebné konzultovať s rodičovskou verejnosťou dôležitosť domácej prípravy, ktorá výrazne zvyšuje schopnosť žiakov osvojovať si učivo a režim práce. Chýba tiež záujem rodičov žiakov, ktorí majú problémy so správaním a učením.